שרי גבעתי

שָׂרַי גבעתי-לובושיץ (נולדה ב-24 ביוני 1982) היא שחקנית, מלחינה, זמרת-יוצרת ודוגמנית ישראלית. שרי גבעתי נולדה וגדלה בטבריה, למשפחה צברית ממוצא עיראקי ומרוקאי. הוריה הם אליהו גבעתי ועדנה (לבית אלקים). לה אחות צעירה בשם נעמה שנשואה לשחקן גיא אריאלי, ולהן אחות צעירה בשם עתליה. היא נקראת על שם סבתה, שרה. תיארה את אמהּ כ"אתאיסטית מושלמת שאוהבת מאוד את התנ"ך". בגיל 17 השתתפה בתחרות היופי הישראלית "תגלית השנה" לשנת 1999, בו הגיעה למקום השלישי. גבעתי ירדה מהארץ ועברה לארצות הברית, לאחר שסיימה את בית הספר התיכון, בו למדה במגמת אמנות. לטענתה, שוחררה בטרם עת מצה"ל לאחר מספר ימים, עקב אלרגיה לשבעה סוגי אבק. למדה בניו יורק משחק, ובזמן הלימודים העלתה תערוכות יחיד רבות של ציוריה בשם PRIVACY שהוצגו בפריז, בניו יורק, במיאמי, בלונדון ובמקומות נוספים, ביניהם פסטיבלים רבים של אמנות. במהלך השנים, גבעתי דגמנה והובילה קמפיינים בישראל לחברות כמו רנואר, REVLON ישראל, גריפ, מפעל הפיס, דלתא, GO UNDER, SCOOP, יטבתה, ו-Gypsy 05.[דרוש מקור][מפני ש...] התפקיד הראשון של גבעתי בטלוויזיה בישראל היה ב-2004, בתוכנית "כל לילה עם אסף הראל" בערוץ 10 בו עשתה תפקיד קומי בשידור חי. בקיץ 2005, חזרה גבעתי לתקופה קצרה לישראל, כשקיבלה תפקיד כמנחה בתוכנית הנוער "אקזיט" בערוץ 10. היא הנחתה את התוכנית לאורך עונה אחת. ב-2006 חזרה ללוס אנג'לס ושיחקה בפרק אחד בסדרה "CSI". בנוסף בשנה זו, שיחקה בתפקיד ראשי בסרט המתח "המעבר" לצידו של סטיבן דורף. כמו כן, כיכבה באותה שנה בווידאו קליפ לשיר "Somebody's Me" של הזמר אנריקה איגלסיאס. ב-2008 שיחקה בפרק אחד בסדרה האמריקאית "My Own Worst Enemy". בשנים 2009–2010 כיכבה בסדרה הישראלית "נשות הטייסים" בערוץ 10, בתפקיד דניאלה הלר. בנוסף ב-2010 שיחקה בשני פרקים של הסדרה "NCIS", ושיחקה בסרט העצמאי "Black Velvet". ב-2011 שיחקה בסרטו של עמוס גיתאי, מתוך סרט האנתולוגיה "מילים עם אלים"(אנ'), לצד יעל אבקסיס וזוהר שטראוס. בנוסף בשנה זו, הופיעה בתפקיד אורח בסדרה הישראלית "עם סגולה". ב-2014 שיחקה בתפקיד זוטר בסרט "בלתי נשכחים 3", בכיכובם של סילבסטר סטאלון ומל גיבסון. בנוסף באותה שנה שיחקה בתפקיד זוטר בסרט "הרקולס: האגדה מתחילה" בכיכובו של קלן לוץ. ב-2014 הופיעה גם בתפקיד אורח בתוכנית הישראלית "היהודים באים". ב-2015 הופיעה בתפקיד אורח בגרסה הישראלית לסדרה "נשואים פלוס". ב-2016 הופיעה בתפקיד אורח בסדרה הישראלית "בלתי הפיך". ב-2017 שיחקה בתפקיד ראשי בסרט "Body of Deceit" לצד קריסטנה לוקן. בשנת 2018 שיחקה בסדרת הדרמה הפוליטית הישראלית "שלטון הצללים" בהוט. בשנת 2022 שיחקה בתפקיד ג'ודי בסרט החרדי-נשי "איראן 3" של הקולנוען אריאל כהן. בשנת 2023 שיחקה בסרט "בית" לצדו של רועי ניק. גבעתי מנגנת בפסנתר ובגיטרה, והופיעה עם להקתה בישראל ובארצות הברית. כתבה שלושה שירים על חיילים בצבא, כשאחד מהם היה "100 מיילים" על גלעד שליט, כשגבעתי רצתה דרכו להביא את שליט לתודעה בארצות הברית, ושהממשלה האמריקאית תפעיל לחצים לשחררו. ב-2010 יצא לאור השיר "Eventually" במסגרת אלבום הבכורה "גבוה מכאן" של אורי צדוק אותו כתבו השניים במשותף, והיא אף הופיעה יחד איתו במספר הופעות. ב-2012 הוציאה גבעתי את EP הבכורה שלה "The Monkeys Are Here". גבעתי כתבה והלחינה את כל שירי האלבום ובחלקם אף השתתפה בעיבוד ובהפקה מוזיקלית. האלבום, בהפצת חברת התקליטים הישראלית פליי רקורדס, כולל בתוכו שישה שירים, בהם "Into Your Heart", שאותו הלחינה וכתבה עם ג'ונה ג'קסון. השיר "Darlin" מתוך מתוכו היה חלק מפסקול הסדרה "The Beauty And The Beast" של רשת The CW. שיר נוסף "Losing", היה חלק מפסקול הסרט "Louder Than Words" בכיכובו של דייוויד דוכובני. במסגרת הופעות הרדיו לקידום האלבום עשתה שרי גרסת כיסוי לשיר "Grenade" של הזמר ברונו מארס. הביצוע החי שהוקלט בתחנת הרדיו יצא לאחר מכן כסינגל, אשר זכה להשמעות רבות ברדיו האינטרנטי 1FM בארצות הברית. באותה שנה יצא המיני-אלבום המשותף שלה "PlayGround" עם מפיק פסקי הקול האמריקאי מייקל וואנדמאצ'ר(אנ'), מתוכו נבחר השיר "When You're Dreaming" להיות שיר הנושא של הסרט "Haunting In Georgia". השיר "Can You Hear Me" היה חלק מפסקול ממשחק הווידאו "The Sims 3" והוקלט בגרסת שפת המשחק. לקראת סוף 2015 הוציאה סינגל ראשון "Trigger" תחת שם הבמה ESH, שזכה לביקורות מצוינות באתרים באנגליה וארצות הברית. ב-2016 יצא אלבומה השני "ESH" לאחר יציאת הסינגל השני "Fall" שאת הקליפ לו ביימה לצד ניב שנק. ב-22 ביוני 2017 השתתפה גבעתי בשיר "Cheap Talk" של הזמר והראפר ארז "איזי" שרון. ב-2018 יצאה עם גרסת כיסוי לשיר "עיישה". ב-29 ביולי 2024, פרויקט הסברה מוזיקלי נוצר על ידי גבעתי בשיתוף עמותת "The Jewish Future". הפרויקט מציג קליפ שנועד להעלות את המורל ולחזק את הפטריוטיות הישראלית והמשתתפים בפרויקט כוללים את מונטנה טאקר, אסתר רדא, אברהם טל, אבי אבורומי ומשה ראובן. הקליפ כולל ביצוע לשירו של בוב מארלי "Iron Lion Zion". בפרויקט משתתף גם פעיל ההסברה והעיתונאי הישראלי-ערבי יוסף חדאד. כל ההכנסות מהפרויקט נתרמו ל"אחים לחיים". לגעת באושר דרך ההיגיון, רמת גן, 2003 גבעתי עלתה בחזרה לישראל ב-2012 כדי לעסוק במוזיקה. ב-5 בספטמבר 2014 נישאה לאור לובושיץ. באפריל 2015 נולד להם בן, ובמרץ 2018 נולדה להם בת. מתגוררים בתל אביב. מדיה וקבצים בנושא שרי גבעתי בוויקישיתוף שרי גבעתי, ברשת החברתית פייסבוק שרי גבעתי, ברשת החברתית אינסטגרם שרי גבעתי, סרטונים בערוץ היוטיוב שרי גבעתי, במיזם "אישים" לתיעוד היצירה הישראלית שרי גבעתי, במסד הנתונים הקולנועיים IMDb (באנגלית) שרי גבעתי, באתר "אידיבי", מאגר הידע העברי לקולנוע ישראלי ועולמי שרי גבעתי, באתר AllMovie (באנגלית) שרי גבעתי, במסד הנתונים הקולנועיים KinoPoisk (ברוסית) שרי גבעתי, באתר שירונט שרי גבעתי, באתר ספוטיפיי שרי גבעתי, באתר דיזר שרי גבעתי, באתר סטריאו ומונו סיון קדמי, שרי גבעתי, באתר ynet, 14 בינואר 2009 נמרוד דביר, לא נערת זוהר: ריאיון עם שרי גבעתי, באתר nrg‏, 13 בינואר 2011 אסף נבו, ‏"הטייטל של דוגמנית מאוד מפריע לי", באתר ‏מאקו‏, 12 במאי 2011 ליהי אלבז, הוליווד עוד תתגעגע אליה: שרי גבעתי חוזרת הביתה, באתר Xnet‏, 23 באוגוסט 2011 חגית גינזבורג, ‏שרי גבעתי: "אני לא דוגמנית. אני קודם כל שחקנית וזמרת", באתר onlife,‏ 22 באוקטובר 2011 ליבת גרינבוים, שרי גבעתי: "חזרתי לארץ כי אני רוצה משפחה", באתר ynet, 29 בינואר 2012 מיקי לוין, שרי שרה שיר שמח: שרי גבעתי מתוודה על הכל, באתר nrg‏, 25 בספטמבר 2012 חגית רון רבינוביץ', היא כל כך יפה, באתר ישראל היום, 28 בדצמבר 2012 סמדר שיר, קחו אותי ברצינות, באתר "ידיעות אחרונות", 15 ביוני 2016 איתי יעקב, שרי גבעתי חוזרת בתפקיד הגברת: "נמאס לי לשחק דוגמניות", באתר Xnet‏, 18 בפברואר 2018 https://www.youtube.com/watch?v=RaB7orfVdXE Sarai Givaty Luboschits (@saraigivaty) on Instagram • 523 photos and videos, www.instagram.com (באנגלית) https://www.israelhayom.co.il/article/62115 אסף נבו, ‏"הטייטל של דוגמנית מאוד מפריע לי", באתר ‏מאקו‏, 12 במאי 2011 מיקי לוין, שרי שרה שיר שמח: שרי גבעתי מתוודה על הכל, באתר nrg‏, 25 בספטמבר 2012 אור ברנע, להיט גדול לרפואה, באתר ynet, 7 בפברואר 2010 Cheap Talk, בביצוע איזי, שרי גבעתי ועמית שגיא, סרטון באתר יוטיוב "כאריות נהיה בציון": בוב מארלי בגרסה הישראלית הפטריוטית, באתר "את", 30 ביולי 2024 קרן יעקובי, פדיון הבן: שרי גבעתי מתרגשת, במדור "פנאי פלוס" באתר ynet‏, 17 במאי 2015 כאן | חדשות - תאגיד השידור הישראלי (2019-06-07), ארזה את החלום ההוליוודי: שרי גבעתי חזרה לישראל, נבדק ב-2024-09-21